Diari Oficial de la Generalitat Valenciana


Sumari del DOGV 8405, del 18-10-2018 (2018/9514)

RESOLUCIÓ de 8 d'octubre de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es declara desert el procés selectiu número 29/2015, per a l'accés al cos superior tècnic d'investigadors i investigadores científics, escala investigador o investigadora A1-28-02, sector administració especial, torn de promoció interna.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9514


Data del document
:   08-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 8 d'octubre de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es declara desert el procés selectiu número 29/2015, per a l'accés al cos superior tècnic d'investigadors i investigadores científics, escala investigador o investigadora A1-28-02, sector administració especial, torn de promoció interna. [2018/9514]  
  
  
Per Ordre 10/2017, d'11 de maig, de la Conselleria de Justícia, Administració Pública, Reformes Democràtiques i Llibertats Públiques, es van convocar proves selectives d'accés al cos superior tècnic d'investigadors científics, escala: investigador A1-28-02, sector administració especial, torn de promoció interna, convocatòria 29/15, corresponent a l'oferta d'ocupació pública de 2015 (DOGV 8056, 06.06.2016 i correcció d'errors DOGV 8072, 28.06.2016).  
D'acord amb el que disposa la base 9.6 de la convocatòria, al no haver obtingut cap aspirant la puntuació mínima que estableix la base 9.4.4 per considerar superada la fase de concurs, l'òrgan tècnic de selecció va acordar declarar desert el procés selectiu.  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i per l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i vista la proposta de la Direcció General de Funció Pública, resolc:  
  
  
Declarar deserta la convocatòria número 29/2015, per a l'accés al cos superior tècnic d'investigadors científics, escala investigador A1-28-02, sector administració especial, torn de promoció interna al no haver superat cap aspirant la puntuació mínima establerta per la base 9.4.4 de la citada Ordre 10/2015 per accedir a la fase d'oposició.  
  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat del contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb l'establert en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol un altre que estimen procedent.  
  
València, 8 d'octubre de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.